波蘭

波蘭，官名波蘭共和國，係中歐一國，西面同德國接壤，南部就同捷克同斯洛伐克為鄰，烏克蘭同白俄羅斯喺佢嘅東面，東北部同立陶宛同埋俄羅斯接壤，北面就係波羅的海。

呢個國家重要嘅地理位置同埋地形導致連年嘅戰火紛爭，幾個世紀以嚟波蘭嘅版圖亦都一改再改，喺16到17世紀曾經同立陶宛共組波蘭立陶宛聯邦，喺18世紀更俾俄羅斯、普魯士同埋奧地利瓜分，去到1918年至再次獨立。德國同蘇聯喺二次大戰攻打波蘭，波蘭喺二次大戰後俾共產政權統治，直到1989年。

波蘭國土面積約莫312,679平方公里，喺歐洲排第十；人口約莫3,843萬人，喺歐洲排第九。佢而家係歐盟、北約、聯合國、經濟合作暨發展組織、世貿組織等國際組織嘅成員。

歷史

政區
波蘭總共有16個省：
 大波蘭省
 庫亞維-波美拉尼亞省
 細波蘭省
 胡芝省
 下西里西亞省
 盧布林省
 盧布斯卡省
 馬索維亞省
 奧波萊省
 喀爾巴阡山省
 波德拉謝省
 波美拉尼亞省
 西里西亞省
 聖十字省
 華爾米亞-馬祖里省
 西波美拉尼亞省

地理
波蘭地勢平坦，所以歷史上多次畀列強瓜分。波蘭大部份地區都係喺東歐平原，平均海拔173米，只係得南部地勢有起伏，包括有喀爾巴阡山脈同蘇台德山脈，最高點海拔2,499米。波蘭境內嘅河多數由南流向北入波羅的海，包括有維斯杜拉河同奧得河。

相集

注釋

Polska | Unia Europejska，歐洲聯盟